Collectif Roosevelt

**Collectif Roosevelt** (esperantlingve "Kolektivo Roosevelt") estas franca civitana movado kreita en 2012, kiel asocio laŭ leĝo de 1901 kun lokaj grupoj.

Por rediri esprimon de Stéphane Hessel kaj Edgar Morin (kiuj estas inter la fondintoj de tiu movado), Collectif Roosevelt celas "*politikon de vivivolo kaj revivo, kiu eligas el mortodonaj apatio kaj malribelado*". 

**Collectif Roosevelt** inspiriĝas de la intervenema kaj volema agmaniero de la malnova usona prezidanto Franklin Delano Roosevelt por eliri el la krizo de 1929, « New Deal » (aŭ *Nova disdono* esperantlingve). Ĝi agas laŭ du ĉefaj linioj : unuflanke, per diskonigo de *dek kvin proponoj pri socialaj kaj ekonomiaj reformoj* al parlamentanoj, sociaj partneroj kaj registaroj, aliflanke per aktivigo de lokaj grupoj, kiuj organizas instruojn, debatojn kaj prelegojn, laŭ spirito de popola edukado.

## Historio
Fondita de elstaruloj kiaj Stéphane Hessel, Susan George, Pierre Larrouturou, Edgar Morin, Cynthia Fleury, Roland Gori, Dominique Méda, Michel Rocard,  Patrick Viveret, Bruno Gaccio, Patrick Pelloŭ, Claude Alphandéry aŭ Curtis Roosevelt (nepo de Franklin Delano Roosevelt), ĝi estas ankaŭ renkontejo de retoj kaj NROj.

En septembro 2012, la mocio kondukita de Stéphane Hessel, kiu enhavis plurajn proponojn de kolektivo en la kongreso de la socialista partio, fine estis la tria kun preskaŭ 12% da voĉoj kaj tiel pro malmulte ne partoprenis la duan baloton fronte al Harlem Désir por la posteno de ĝenerala sekretario.

Aktiva nur en Francio ĝis en novembro 2012, la movado poste serĉis kiel ekaktivi en Belgio.

La 1-an de majo 2013, **100 000 personoj** estis subskribintaj la *manifeston Roosevelt 2012*.

## Celoj kaj proponoj 
La 15 proponoj. 
Kompleta teksto de tiuj 15 proponoj en franca lingvo kun traduko en esperanto

### Eviti disfalon de ekonomio 
# Forte malpliigi interezprocentojn de ŝtatoj en tempo de ekonomia krizo por ne finance sufokiĝi pagante siajn ŝuldojn je interezprocentoj 600- ĝis 800-oble superaj al tiuj de la privataj bankoj.
# Kreo de eŭropa imposto pri entreprenprofitoj, la eŭropa averaĝo estas je 25% kontraŭ 40% en Usono, kio ebligus redoni pli da financa potenco.
# Nuligi impostreduktojn konsentitajn al entreprenoj kaj al plej enspezaltuloj en la dek lastaj jaroj en Francio, kio redonus profitan buĝeton.
# Batali kontraŭ impostparadizoj, kiuj perdigas al ĉiuj ŝtatoj membroj de Eŭropa Unio inter 1 ĝis 1,5% de MEP (Malneta Enlanda Produkto) premante ilin per publikaj mendoj.
# Limigi kiel eble plej multe maldungojn, kiel estas en Germanio per Kurzarbeit (germanlingve).
# Helpi malsolidulojn, fine de rajto je financa helpo, finance kaj klerige.
# Malpermesi spekuladon de bankoj per privatula ŝparo, apartigante deponbankojn disde aferbankoj.
# Kreo de takso pri financaj transakcioj por ke financaj merkatoj kontribuu al la eŭropa fonduso por financa stabileco.
# Batali kontraŭ delokadoj starigante socialajn kaj mediajn normojn en monda komerco.

### Kontraŭ senlaboreco, konstrui novan socion 
#  Krei laborpostenojn en konstrusektoro kaj redukti lupagojn per ambicia loĝpolitiko.
# Batali kontraŭ klimata varmiĝo reduktante forcejefikajn gazojn tamen kun konservo de sama vivkvalito.
# Evoluigi socialan kaj solidaran ekonomion pli respektan al medio kaj personoj.
# Dividi labortempon kaj enspezojn inter superaktivuloj kaj malsoliduloj.

### Konstrui demokratan Eŭropon 
#  Ĉesigi la sistemparalizon per ŝanĝo de institucioj kaj per adopto de parlamenta sistemo.
# Trakti traktaton pri sociala Eŭropo, kio evitos delokadojn kaj intraeŭropan dumpingon.

## Notoj kaj referencoj 
Aliaj tekstoj :
*  Crise : l'appel pour un New Deal à la française, *Nouvel Observateur, 21-06-2012*
*  De l'audace ! Et si Hollande faisait comme Roosevelt..., *Nouvel Observateur, 21-06-2012*

## Eksteraj ligiloj 
* *Manifeste Roosevelt 2012* havebla en 6 lingvoj : franca, angla, hispana, itala, pola kaj greka 
* 15 proponoj de Collectif Roosevelt en franca lingvo kun traduko en esperanto

Kategorio:Francaj asocioj fondintaj en 2012
Kategorio:Aktivismo
Kategorio:Politikaj organizaĵoj
Kategorio:Pensfabrikoj
Kategorio:Organizaĵoj fonditaj en 2012
Kategorio:Politiko en 2012